NaiveNeuron/SloPal huggingface dataset:
Gyimesi, Juraj, poslanec NR SR (2020-04-01):
Vážený pán predsedajúci, vážené pani poslankyne, vážení pani poslanci, dovoľte mi, aby som sa vyjadril k niektorým návrhom, ktoré sa týkajú zákona o obecnom zriadení. Zákon o obecnom zriadení bol prijímaný v porevolučných časoch v roku 1990 a ako je vám to iste známe, bol postavený na tom, alebo tá filozofia toho zákona bola postavená na tom, že každý má chrbtovú kosť. Čas od prijatia až do dnešných dní nám dal za pravdu, že to tak nebolo. Tento zákon bol veľmi často zneužívaný, dokonca aj znásilňovaný a spôsobovala to najmä jeho nejednoznačnosť. Tento zákon bol alebo sa skúšal byť konvalidovaný mnohými, mnohými novelami, bolo ich dokopy 52, ak som to dobre počítal, a nie všetky boli šťastné. Za všetky spomeniem tú poslednú novelizáciu z minulého roka, kde sa do zákona o obecnom zriadení dostala aj časť o nefunkčných obciach. Rozumiem legitimite tohto návrhu, rozumiem tomu, aký problém chcela táto novela vyriešiť, ale sa jej to nepodarilo. My máme osemstoročné obce, ktoré chceme, alebo ktoré sme v zákone dali zrušiť len preto, že si dvakrát nevedia zvoliť svoje zastupiteľstvo a starostu obce. Tento, táto novela priniesla mnoho aplikačných problémov. Nerieši absolútne to, čo sa stane s katastrálnym územím tejto obce, čo sa stane s občianskymi preukazmi ľudí v tej obci. A najmä nerieši to, že čo sa stane potom, ak niekto v tej obci bude chcieť byť starostom alebo poslancom obecného zastupiteľstva. Ale vrátim sa späť k tomu, o čom jednáme dnes. Tento návrh nebyť koronavírusu, by som určite nikdy nepodporil. Osobne si myslím, že tento zákon, táto novela zákona porušuje minimálne dva ústavné princípy, a to ústavný princíp rovnosti a ústavný princíp verejnej kontroly. Dámy a páni, my máme vyše 2 700 obcí, drvivá väčšina z nich je do tisíc obyvateľov, ktoré majú päť, sedem, maximálne deväť poslancov. Nevidím dôvod na to, aby sa títo poslanci nemohli stýkať. Nie všetky obce si môžu dovoliť robiť videokonferencie, nie všetky obce si môžu dovoliť, alebo tento zákon vykonať rovnakým spôsobom. Ďalším problémom je verejná kontrola. Týmto ľuďom my neumožníme, aby sa zúčastňovali zastupiteľstva, neumožníme byť prítomným na rokovaní, dávať svoje návrhy, resp. svoje, nejaké svoje postrehy. Ešte raz, rozumiem tomu, že je to len v súlade s problémami koronavírusu. Ale mám problém s vetou, že obce môžu rokovať len o veciach, ktoré sú neodkladné. Kto to určí, kto to povie, asi sa budem opakovať, ale predpokladám, že všetky takéto uznesenia budú neskôr, alebo môžu byť napádané prokurátorským dozorom. Chcem povedať ešte jedu vec, ja za tento zákon hlasovať budem, pokúsime sa na výboroch niektoré veci odstrániť z neho, respektíve ho nejak doladiť, budem zaňho hlasovať v gumených rukaviciach, lebo koronavírus. Ďakujem pekne.
Bugár, Béla, podpredseda NR SR (2017-11-28):
Nech sa páči, prezentujme sa a hlasujme o tomto návrhu. (Hlasovanie.) Prítomných 138 poslancov, za 123, 15 sa zdržali. Konštatujem, že tento návrh uznesenia sme schválili. Teraz prosím pani poslankyňu Magdalénu Kuciaňovú, aby uviedla hlasovanie v prvom čítaní o vládnom návrhu zákona, ktorým sa mení a dopĺňa zákon č. 201/2008 Z. z. o náhradnom výživnom (tlač 762). Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov v znení nálezu Ústavného súdu Slovenskej republiky č. 615/2006 Z. z. v znení neskorších predpisov , tlač 762.)
Richter, Ján, minister práce, sociálnych vecí a rodiny SR (2019-12-05):
Ďakujem pekne za slovo, pán podpredseda Národnej rady. Vážené pani poslankyne, páni poslanci účelom návrhu novely zákona o sociálnom poistení je zaviesť novú kategóriu dávky ošetrovné, takzvané dlhodobo ošetrovné, ktoré spolu s navrhovanou právnou úpravou inštitútu osobnej starostlivosti v prirodzenom prostredí predstavujú základné predpoklady zabezpečovania nevyhnutnej dôstojnej starostlivosti o nevyliečiteľne choré osoby, v štádiu ochorenia a na konci života alebo v terminálnom štádiu ochorenia, ako aj nevyhnutnej starostlivosti o osoby prepustené po hospitalizácii zo zdravotníckeho zariadenia. Návrh novely zákona prináša nasledovné zmeny: Po prvé, tzv. dlhodobé ošetrovné zavádza sa v istom zákone v ustanovenom prípade poskytovateľom ošetrovného na viac ako 14 dní maximálne do 90 dní. Sú presne špecifikované osoby, ktorých sa tento účel dotýka. Výška dávky rovnako ako pri krátkodobom ošetrovaní je, v ošetrovnom je 55 % denného vymeriavacieho základu na každý deň ošetrovania v domácom prostredí. Druhá zmena, tzv. krátkodobé ošetrenie, predĺženie obdobia poskytnutia dávky z 10 na 14 dní. Táto právna úprava odráža požiadavky a podnety, ktoré prichádzali na ministerstvo práce, sociálnych vecí a rodiny. Ročne to predstavuje približne 90-tisíc osôb. Tretia úprava je, v obidvoch prípadoch sa rozširuje okruh oprávnených osôb, ako aj osôb, ktoré môžu ošetrovať príbuzného. To znamená, nebudú to už len rodičia a deti, ale aj starí rodičia, vnuci, vnučky a súrodenci. V záujme zabezpečenia vyplatenia minimálneho dôchodku v zmysle nedávno prijatých legislatívnych zmien v zákonných lehotách sa zároveň v návrhu zákona navrhuje zmena parametrov tzv. kvalifikovaného obdobia posudzovaného na účely získania nároku na minimálny dôchodok. Čo sa týka rokovania výborov, návrh pozmeňovací na zdravotníckom výbore, ktorý bol predložený, akceptujem. Ďakujem.
Laššáková, Jana, podpredsedníčka NR SR (2014-11-09):
Pán poslanec Hraško.
Bugár, Béla, podpredseda NR SR (2017-10-11):
Pán poslanec Klus.
Paška, Pavol, predseda NR SR (2013-10-17):
(Hlasovanie.) 143 prítomných, 81 bolo za, 62 sa zdržalo. Schválili sme novelu zákona č. 145 o správnych poplatkoch. Dámy a páni, odhlasovali sme všetky prerokované body. Ešte pred tým, ako dám slovo uvedeným poslancom, vás chcem požiadať o súhlas so zmenou programu. Pán minister školstva Dušan Čaplovič ma vzhľadom na svoju práceneschopnosť požiadal, aby mohol jeho návrhy, ide o body 31 až 34, prerokovať v stredu 23. októbra od 9.00 hodiny. Dávam návrh. Je súhlas? (Súhlasná reakcia z pléna.) Dobre, takže ďakujem. A teraz, pán predseda Fecko.
P. Paška, predseda NR SR: (2008-09-17):
Pán Miroslav Jureňa bude spravodajcom výboru pre financie, rozpočet a menu. Ešte sa ospravedlňujem, pri úvode samozrejme, pán poslanec Richter, uvádzal návrh za navrhovateľov, a nie za výbor. Ospravedlňujem sa. Takže teraz má slovo pán spravodajca pán poslanec Jureňa.
Laššáková, Jana, podpredsedníčka NR SR (2013-12-05):
Pani podpredsedníčka, chcete mať doplňujúcu otázku? Nie. Ďakujem pekne, pán minister. V poradí štvrtú otázku položil pán poslanec Zsolt Simon ministrovi pôdohospodárstva a rozvoja vidieka Slovenskej republiky Ľubomírovi Jahnátkovi a otázka znie: „Vážený pán minister, spoločnosť Sima SH, s. r. o., odoberala drevnú hmotu od štátneho podniku Lesy Slovenskej republiky a nezaplatila, bol preto dohodnutý splátkový kalendár. Preto sa vás pýtam, či daná spoločnosť platí podľa splátkového kalendára alebo je v omeškaní.“ Nech sa páči, pán minister, poprosím vás o odpoveď, ako aj o oznámenie ukončenia odpovede.
Vaľová, Jana, poslankyňa NR SR (2014-04-01):
Ďakujem pekne. Ja musím podporiť pána Hlinu, že naozaj poslanci tu nie sú, lebo to nemyslia vážne, myslím poslanci opozície. Minister práce, sociálnych vecí a rodiny po prijatí novely zákona o druhom pilieri dôchodkového sporenia inicioval stretnutie všetkých parlamentných strán s cieľom dohody na prijatie ústavného zákona. Stretnutie sa uskutočnilo v Národnej rade, kde boli predložené účastníkom základné tézy obsahu ústavného zákona zo strany ministerstva práce. Chcem vám teraz povedať, aké boli jednotlivé vyjadrenia. Pán Kaník z SDKÚ sa vyjadril, mám to zo zápisu ministra, že je ochotný návrh podporiť. Pán Mihál sa vyjadril, že SaS je pripravená len zmeny týkajúce sa v prvom pilieri. Pán Brocka vyjadril nedôveru k návrhom voči SMER-u. Pán Švejna sa vyjadril, že k návrhu sa vyjadrí až po tom, keď bude v Národnej rade prijatá novela zákona o imunite. Na základe týchto postojov pán Richter určil štátneho tajomníka pána Buriana pokračovať v rozhovoroch, ale vyjadril jasnú podmienku za SMER-SD, že návrh bude predložený len za predpokladu, že s jeho obsahom bude stotožnená ako aj vládna strana, tak aj opozícia. So zdôvodnením, že len takéto riešenie dáva záruku a garanciu, že v budúcnosti nikto nebude mať snahu zákon meniť, otvárať a zneisťovať sporiteľov. Tak si teraz povedzme, či naozaj títo kolegovia to myslia vážne, pretože neboli sa ochotní dohodnúť ani na rozhovoroch, nemali rovnaké postoje, stále rozprávajú o ústavnom zákone, nie sú prítomní pri prejednávaní zákona. Nemyslia to vážne, vážení kolegovia a kolegyne, myslia to populisticky. Myslia to tak, aby tu mali diskusiu, aby sa malo o čom rozprávať, pretože to, čo nedokázali vyriešiť a neprišli za vlády Ivety Radičovej s ústavným zákonom, pretože možno ani vtedy to nemysleli vážne, pretože vtedy na to mali silu, vtedy, ako pán Brocka predtým povedal, nechceli, nevedeli alebo nedokázali iných presvedčiť, dnes tu hrajú teátro a v zákulisí sa nevedia dohodnúť. Tak ako máme prijať ústavný zákon? Ďakujem pekne, pán Hlina, mali ste pravdu.
Ďuriš Nicholsonová, Lucia, podpredsedníčka NR SR (2019-06-21):
Tri faktické poznámky na vaše vystúpenie. Končím možnosť prihlásiť sa. Pán poslanec Budaj, nech sa páči.
Lackovič, Marek, poslanec NR SR (2024-02-16):
Pani poslankyňa Marcinková, mne sa ako rodičovi, ktorý si so svojím synom v nemocnici prežil svoje a na budúci týždeň si to zopakujeme znovu, bohužiaľ, počúvali vaše slová naozaj mimoriadne ťažko. Pôjdem ale k veci. Ak vieme zakotviť právo rodičov nepretržite sprevádzať svoje deti pri hospitalizácii, určite tak, prosím, urobme. Nemôžeme odopierať takúto prítomnosť, takéto právo. Každý jeden rodič musí mať alebo mal by mať takúto možnosť, takéto právo. Pomôže a odbremení to lekárov i zdravotné sestry. Je to obrovskou, fakt obrovskou vzpruhou pre rodičov a napokon je to ten najdôležitejší krok pre všetky maloleté deti, ako aj detičky, ako si správne povedala, ktoré dnes zákonného zástupcu, bohužiaľ, vôbec nemajú. Nikomu to neublíži, môže to len a len pomôcť, preto verím, že za to zahlasuje každý, kto má v hlave aspoň štipku zdravého rozumu. Ďakujem veľmi pekne.
Pročko, Jozef, poslanec NR SR (2022-06-24):
Toto je, toto je, toto je Suja. Uráža tu ľudí, uráža tu ľudí a rozumiete (reakcia z pléna), to je... Ešte raz. Toto je človek, ktorý trénoval Černákových vrahov. Sám sa k tomu v rozhovore v 2017. priznal. A oni, oni, idú rozprávať o morálke? Aj mne je obrovsky ľúto, čo sa stalo pánovi Mydliarovi, a každému slušnému človekovi je to ľúto. Každému jednému slušnému človeku! Ale čo spravili? Zneužili smrť jedného človeka na to, aby odvolávali Jána Budaja, lebo Ján Budaj je zodpovedný za smrť Mydliara! To je choré! To je choré! V 2018., keď zapadlo... medveď človeka, to vtedy tiež bol Ján Budaj zodpovedný? Ja súhlasím, naozaj, počet medveďov sa zvýšil. Áno, zvýšil sa. Tak ako sa zvýšil počet zveri na Slovensku. Nie je to regulované. A teraz ja poľovník poviem za poľovníkov – vďaka nám poľovníkom. Vďaka nám poľovníkom sú ohrozené majetky ľudí, ktorí majú svoje polia, svoje farmy, veď, preboha, 3-tisíc danielov, kde má byť 300 danielov, im zožerie úrodu? Ja žijem na tej dedine. Ja tam žijem. Ja vidím, čo je v lesoch, jako kŕmia chlebom. Chlebom! Teraz! Teraz sa kŕmi chlebom na každej jednej dedine, v každom jednom poľovnom združení tam máte kukuricu, chleba. Teraz. Samozrejme, že medvede majú... (Rečník sa obrátil k predsedajúcemu: „ Nech ma nevyrušuje, prosím vás, naozaj . “) Naozaj tí, tie, tie, tie medvede majú dobré prostredie aj na tej Poľane. A na tej Poľane je obrovský problém. Tam je jedna diaľnica, druhá diaľnica, to je najväčší problém, Poľana. A, a treba to riešiť. Ja som bol s Jánom Budajom na tej Poľane, prvé, čo povedal: „Pre mňa je prvoradá ochrana ľudských životov.“ To tam povedal. A zase klamstvá, čo tu počúvate od týchto dvoch národných hrdinov. Ján Budaj povedal, že pre mňa je prvoradá ochrana ľudských životov. A ja som tam počul odborníkov, čo tam rozprávali na medvede. Áno, oni tam majú perfektnú stravu. Majú tam žalude, majú tam výbornú, výbornú stravu, pretože to, tá pôda tam je sopečného... (rečník si odkašlal) pôvodu... (Rečník si odkašlal.) Prepáčte. A tie medvede majú hojnosť, hojnosť. Ale ministerstvo životné... (Rečník sa pootočí: „ Máte niekto vodu?“ Rečník si odkašlal.) Ale ministerstvo životného prostredia... (Rečník sa obráti na spravodajcu: „ Daj sa mi napiť z Dominikovej.“ Prerušenie vystúpenia predsedajúcim.)
M. Číž, podpredseda NR SR: (2008-04-08):
Vážené kolegyne, kolegovia, takže vystúpili všetci poslanci prihlásení písomne do rozpravy.
Paška, Pavol, predseda NR SR (2012-12-05):
Hlasujeme o návrhu, ktorý podal pán poslanec Beblavý. (Hlasovanie.) 138 prítomných, 60 bolo za, 62 proti, 16 sa zdržalo. Návrh sme neschválili.
A. Záborská, poslankyňa: (2002-08-19):
Ďalší argument, ktorý uvádzame - niekoľko rokov sa zo zdravotného poistenia platia výkony, ktoré žiada Sociálna poisťovňa na posudzovanie invalidity svojich poistencov. Je to niekoľko stotisíc korún ročne vo všetkých zdravotných poisťovniach. Myslíme si, že tieto výkony by mala uhrádzať Sociálna poisťovňa. Kolegyne a kolegovia, je viac dôvodov, nechcem zdržovať, ale je viac dôvodov, prečo sme presvedčení, že táto novela zákona, ktorá mala byť predložená už dávno do Národnej rady, je správna, a preto vás prosíme o podporu. Ďakujem.
Kollár, Boris, predseda NR SR (2023-05-24):
Prosím, prezentujme sa a hlasujeme. (Hlasovanie.) Prítomných 130 poslancov, za 77... (Reakcia z pléna.) Pardon. Za žiadny, proti 77, zdržalo sa 50, nehlasovali 3. Uvedený návrh sme neschválili.
Blanár, Juraj, podpredseda NR SR (2020-11-03):
Ďalší s faktickou poznámkou – pán poslanec Šefčík. Nech sa páči.
Budaj, Ján, poslanec NR SR (2017-12-05):
Vidím, že už je taký čas, keď trochu slabne už tá mozgová činnosť. Pán Tomáš, vy nesekundujete, vy napodobňujete Matoviča a to je veľká škoda. Lebo na toho Matoviča schopnosti nemáte, zostaňte radšej tým, čím ste. A pánovi Bugárovi na adresu pána Dostála. No, tak pán Bugár ako správny šéf proste ťahá horúce gaštany aj za svoju partiu a osobitne tým vydareným gaťafalšom s tým jedným eurom. Tým nás všetkých mimoriadne pobavil a vojde to do análov gaťafalšov. Takže to je bod pre pána Bélu Bugára.
P. Paška, predseda NR SR: (2007-12-05):
(Hlasovanie.) 141 prítomných, 62 za, 70 proti, 9 sa zdržalo. Námietku sme neprijali. Ďalej, pani poslankyňa.
Kaník, Ľudovít, poslanec NR SR (2010-12-10):
Vážený pán podpredseda, vážená Národná rada, Národná rada svojím uznesením z 15. októbra č. 120 pridelila predmetný vládny návrh zákona na prerokovanie týmto výborom, ktorý tento návrh prerokovali. Návrh zákona odporúčali Národnej rade schváliť: ústavnoprávny výbor, výboru pre financie a rozpočet a výboru pre hospodárstvo, výstavbu a dopravu. Pod bodom IV tejto správy je uvedených 20 doplňujúcich a pozmeňujúcich návrhov, o ktorých gestorský výbor odporúča hlasovať spoločne s odporučením schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 338/2000 o vnútrozemskej plavbe a o zmene a doplnení niektorých zákonov v znení neskorších predpisov a o zmene a doplnení niektorých zákonov, schváliť v znení schválených pozmeňujúcich a doplňujúcich návrhov uvedených v tejto správe. Pán podpredseda, otvorte, prosím, rozpravu.
Bugár, Béla, podpredseda NR SR (2019-06-25):
Prezentujme sa a hlasujme. (Hlasovanie.) Prítomných 143 poslancov, za 121, zdržalo sa 22 poslancov. Konštatujem, že návrhy zo spoločnej správy sme schválili. Ďalej.
Figeľ, Ján, podpredseda NR SR (2013-01-29):
Na vystúpenie pána poslanca Fecka je jedna faktická poznámka, končím možnosť. Nech sa páči, pán Zsolt Simon.
Laššáková, Jana, podpredsedníčka NR SR (2014-07-08):
Pán poslanec Hlina, nech sa páči.
Kotleba, Marian, poslanec NR SR (2019-09-24):
Pán kolega Schlosár, ja naozaj oceňujem tvoj výborný prejav aj vecný prejav, ale na to, že je vecný, som si už zvykol, však si člen ústavnoprávneho výboru a ste tam tak zvyknutí, ale bolo tam, bolo tam všetko, čo malo byť povedané. A asi si to hovoril dobre, pretože tu kolegom z potratového Slovenska sa to zle počúvalo a necítili sa pri tom nejako veľmi pohodlne. A teraz keď vidím tú reakciu, ktorú si vyvolal aj tu od kolegu Žarnaya, tak naozaj ešte raz ti ďakujem, lebo aj podľa tých reakcií vidíš, či to malo zmysel, či to malo význam. Mňa len trošku mrzí, že tá debata, ktorá tu bola naozaj kľudná, kultivovaná, sa príchodom našich liberálnych kolegov mierne zvrhla. Ale musíme byť... (Reakcia z pléna.) My rešpektujeme iný názor, teda ja hovorím za seba, ale si myslím, že aj všetci, ktorí sme tu... (Reakcia z pléna.) No vidíte a už je to tu zase, istý pán Poliačik skáče do reči každému a každému a každému. Ja nevravím, že je naspídovaný, ale môže byť. Pekne reagujem na kolegu Schlosára a Poliačik do toho ide rozprávať. Pán kolega, môžte si zobrať moju kartičku, môžte za mňa hovoriť, ak máte o to záujem, ale ja, keď vy rozprávate, vám do reči neskáčem. Tak poprosím vás, dobre? Aj v potratovom Slovensku naučte sa rešpektovať rokovací poriadok.
Drdul, Dominik, poslanec NR SR (2021-09-16):
Ďakujem za slovo. Vážený pán predsedajúci, vážené pani poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému vládnemu návrhu zákona. Vládny návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada uzniesla po všeobecnej rozprave na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Laššáková, Jana, podpredsedníčka NR SR (2015-03-11):
Pán poslanec Radošovský, nech sa páči.
Vašečka, Richard, poslanec NR SR (2024-01-23):
Ďakujem pekne. Pán kolega, ďakujem, mne prišlo na um v súvislosti s vaším vystúpením slovo izolácia, že tento návrh zákona je izolovaný, respektíve jeho tvorcovia a vôbec koalícia je v izolácii. Samozrejme, v izolácii od opozície, to znamená, prídu sem, dajú ho, nediskutujú, neriešia námietky. Takisto ale aj je to izolácia v rámci európskeho priestoru, kde tie pripomienky, ktoré dáva Európska únia, sú akoby ignorované, ide sa svojou cestou, zdanlivo sa odvoláva na Európsku úniu, ale v skutočnosti je to naozaj také izolačné rozhodnutie, ktoré nás dáva do izolácie. A takisto je to aj izolácia od verejnosti. Typické je teda to medzirezortné pripomienkové konanie, kde sa môže, ako ste spomenuli, pán poslanec zapojiť aj verejnosť a tuto sa zapojiť nemôže. Argument, ktorý sa tu opakuje, že veď máme, máme takú dlhú rozpravu v parlamente, no, to môžme diskutovať my poslanci a navyše to nie je plnohodnotná diskusia, lebo kvôli tej izolácii, teda že koalícia nediskutuje, neargumentuje, v rozprave bol vyzvaný pán minister, aby sa zapojil, a už vystúpil v rozprave, ale mnohé tie námietky by vyžadovali častejšie zapojenie, odpovedanie na tie otázky aj na tie vaše výzvy, ktoré ste mu adresovali. Izolované, izolovaná činnosť neprináša dobré výsledky, dobré je, keď na niečom, čo sa týka celej spoločnosti, participuje podľa možnosti celá spoločnosť alebo aspoň má možnosť, normálnu možnosť participovať celá spoločnosť, teda aj opozícia, aj verejnosť a v prípade toho alebo v súvislosti s tým, že sme členmi Európskej únie, tak aby boli brané do úvahy aj veci, ktoré sú bežné a normálne v európskom priestore. Ďakujem pekne.
T. Cabaj, podpredseda NR SR: (2009-12-10):
Končím tento bod programu. Ďakujem pekne členom vlády za účasť na prerokovávaní. Vyhlasujem tento bod za skončený. Panie poslankyne, poslanci, ďalej budeme pokračovať prvým čítaním o návrhu poslankýň Národnej rady Slovenskej republiky Kataríny Tóthovej a Ľudmily Muškovej na vydanie zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov . Návrh zákona má tlač 1347, návrh na jeho pridelenie na prerokovanie výborom je v rozhodnutí predsedu č. 1374. Dávam slovo pani poslankyni Kataríne Tóthovej, aby návrh zákona uviedla.
Danko, Andrej, predseda NR SR (2018-09-11):
Ďakujem. Pán poslanec Fecko.
Kamenický, Ladislav, poslanec NR SR (2020-11-26):
Ďakujem pekne. Ja by som takisto chcel požiadať pána Pročka, aby ma neoslovoval a neatakoval na chodbách Národnej rady, ak má nejaké pripomienky k tomu, čo som povedal, môže sa k tomu vyjadriť v rozprave, vo faktickej poznámke a podobne. Ja si vyprosujem, aby takýto šašo nás otravoval na chodbách Národnej rady. Keď niečo chce povedať, nech vystúpi v rozprave alebo vo faktickej poznámke. Ďakujem pekne.
Paška, Pavol, predseda NR SR (2012-10-23):
Hlasujeme. (Hlasovanie.) 140 prítomných, 100 bolo za, 2 proti, 37 sa zdržalo, 1 nehlasoval. Návrh sme schválili.
Čepček, Martin, poslanec NR SR (2021-05-13):
Ďakujem. Pani Zemanová, určite to nie je sebaprezentácia, ale občania Slovenska, si myslím, že si zaslúžia už dlhodobo, aby bol nejaký zákon pripravený, či to bude zákon o hospodárskej mobilizácii. Každý tu chceme zrušiť núdzový stav. A už viacej poslancov aj koalície vyhlasovalo, že viac za zákon, za predĺženie núdzového stavu hlasovať nebude, nebudú teda. A po štrnástich mesiacoch prišiel zákon v skrátenom legislatívnom konaní. Mne vadí na tom to, že je to v skrátenom legislatívnom konaní. Bolo dosť mesiacov na to, aby sa takýto zákon nachystal v riadnom medzirezortnom pripomienkovom konaní, mohol byť k tomu aj ďalší zákon, napríklad o zdravotníctve alebo iných veciach. Ja som na to poukazoval. Takže ďakujem.
Laurenčík, Milan, podpredseda NR SR (2021-12-10):
Ďakujem, pán minister. Prosím, zaujmite miesto pre navrhovateľov. Ja teraz dám slovo poverenému členovi výboru pre pôdohospodárstvo a životné prostredie poslancovi Jaromírovi Šíblovi, aby informoval Národnú radu o výsledku prerokovania návrhu vlády vo výbore. Nech sa páči, pán poslanec, máte slovo.
Grendel, Gábor, podpredseda NR SR (2020-07-24):
Nemôžem vám vrátiť čas, pretože ste nereagovali na rečníka.
Oravec, Richard, poslanec NR SR (2011-02-03):
Pán podpredseda, ďakujem pekne za slovo. Na tajné hlasovanie o návrhu na voľbu členov Rady pre vysielanie a retransmisiu bolo vydaných a poslanci si osobne prevzali 146 hlasovacích lístkov, a teda na voľbe bolo prítomných 146 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Rady pre vysielanie a retransmisiu jeden poslanec neodovzdal hlasovací lístok. Zo 146 odovzdaných hlasovacích lístkov bolo 6 neplatných a 140 platných. Podľa platných hlasovacích lístkov overovatelia zistili, že - za Petra Alakšu hlasovalo za 110 poslancov, proti 21, zdržalo sa 9, - za Jána Daniaška hlasovalo za 0 poslancov, proti 116, zdržalo sa 24, - za Attila Lovásza hlasovalo za 70 poslancov, proti 60, zdržalo sa 10, - za Miloša Mistríka hlasovalo za 76 poslancov, proti 47, zdržalo sa 17. Na voľbu členov Rady pre vysielanie a retransmisiu je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za členov Rady pre vysielanie a retransmisiu na 6-ročné funkčné obdobie, ktoré začne plynúť dňom 17. februára 2011 zvolený Peter Alakša a Miloš Mistrík.
Hrnčiar, Andrej, podpredseda NR SR (2017-12-06):
Pán poslanec Muňko.
Heger, Eduard, poslanec NR SR (2018-03-14):
Ďakujem, pán predsedajúci. Prosím, pán predsedajúci, aby ste dali hlasovať o návrhu uznesenia Národnej rady Slovenskej republiky, ako bolo prednesené počas rozpravy.
Ďuriš Nicholsonová, Lucia, podpredsedníčka NR SR (2016-09-06):
S reakciou na faktické pani poslankyňa Remišová, nech sa páči.
Laššáková, Jana, podpredsedníčka NR SR (2014-02-04):
Pán poslanec, ja sa ohradzujem, lebo som nikdy s nikým nechodila na plesy. Nech sa páči, pán poslanec Martvoň.
Bugár, Béla, podpredseda NR SR (2019-10-16):
Pán poslanec, už, bohužiaľ, čas uplynul.
Klus, Martin, doterajší podpredseda NR SR (2020-03-20):
Mrzí ma to, ale v zmysle rokovacieho poriadku nie je možné reagovať na tento príhovor faktickými poznámkami. Ďakujem za príhovor predsedovi Národnej rady Slovenskej republiky pánovi Borisovi Kollárovi. Panie poslankyne, páni poslanci, ďalšieho riadenia ustanovujúcej schôdze sa ujme pán predseda Národnej rady Slovenskej republiky, nech sa páči.
Laššáková, Jana, podpredsedníčka NR SR (2015-04-17):
Na vystúpenie pána poslanca s faktickými poznámkami páni poslanci, celkom jedenásť pánov poslancov, posledný je pán poslanec Bobík, pán poslanec Hrušovský. Končím možnosť prihlásiť sa s faktickými poznámkami. Nech sa páči, pán poslanec Zajac.
Borec, Tomáš, minister spravodlivosti SR (2015-11-12):
Ďakujem pekne. Ja som chcel zareagovať na poslanca Hlinu. Len chcel som ešte predtým, aby aj on mohol ešte potom odpovedať, ale tak nie je to také nevyhnutné asi, keď mu poviem, čo mám úmysle. Tak určite pochopíte, pán poslanec, ak by ste si pozreli, a teraz to myslím v dobrom, § 26 predmetného návrhu, tak by ste zistili, že všetky tieto opatrenia, ktoré vy navrhujete, sú podstatne komplexnejšie a v súlade s Trestným poriadkom upravené v § 26. Tam sa hovorí, tak nechcem to teraz čítať, ale keď si to pozriete, v princípe ide o to, že ak súd zistí, že bude pokračovať v činnosti a tak ďalej a tak ďalej, ktorá je v rozpore so zákonom, tak voči obvinenej právnickej osobe môže uložiť obmedzujúce a zaisťovacie opatrenia, ktorými sú okrem iného povinnosť niečo vykonať, niečoho sa zdržať alebo niečo znášať. A tie sú vyjadrené potom v ods. 4, kde sa hovorí jasne, že „rozhodnutie o uložení opatrenia podľa ods. 2, ako aj rozhodnutie o jeho obmedzení alebo zrušení súd bezodkladne zašle orgánu, ktorý vedie register vecí, práv alebo iných majetkových hodnôt“ a tak ďalej a tak ďalej „a orgánu udeľujúcemu povolenie alebo iné oprávnenie na činnosť obvinenej právnickej osoby“, pán poslanec. Čiže váš návrh v postate ide ako keby duplicitne, ale iným spôsobom. Čiže vám odporúčam, zoberte ten návrh späť a máte to tam vyriešené v podstate už teraz. Takže toľko, ďakujem.
Petrák, Ľubomír, poslanec NR SR (2020-04-23):
Ďakujem pekne za slovo. Pán kolega, ja v zásade súhlasím s tým, čo ste povedali. Zdôraznil by som vaše slová, ktoré hovoria o silnej potrebe kontinuity v zahraničnej politike. Slovenská republika aj v predchádzajúcich obdobiach hovorila úplne jednoznačne o tom, že životný priestor Slovenska rovná sa Európska únia. Všetky materiály, oficiálne, ktoré vychádzali zo štátnych zdrojov, mali tento jednoznačný postoj. Správne ste pomenovali, že sú tu pripravené a schválené aj strategické materiály, ako je stratégia 2030, o ktoré je potrebné sa opierať, ak má nová vláda potreby nejakým spôsobom modifikovať niektoré ciele, nech sa páči, môže modifikovať tieto ciele, ale nie je rozumné zahodiť všetky dobré materiály do koša. Je potrebné prioritné záujmy Slovenska úplne jednoznačne obhajovať aj v Európskej únii, lebo Slovensko je síce členom Európskej únie, ale nie je ani vazalom, ani otrokom. Je to rovnocenný členský štát, ktorý má svoje národné záujmy a ktoré potrebuje v tomto životnom priestore úplne jednoznačne obhajovať. A preto s vami súhlasím, že je úplne životne dôležité pre Slovensko zadefinovať pozície Slovenska k Európskej únii. Ak by som mal, ešte doplnil na hlasy, ktoré zazneli pred chvíľočkou z pléna, je potrebné mať okrem zadefinovania životného priestoru aj konštruktívne vzťahy s ostatnými štátmi, pán Dostál, a nemyslím si, že by malo byť životným záujmom Slovenska definovať svojich nepriateľov kdekoľvek vo svete, lebo nie sme globálnym hráčom a určite nám to nepatrí.
Pčolinský, Peter, podpredseda NR SR (2023-05-25):
Schôdzu vediem ja, pán poslanec, nie vy.
Hrnčiar, Andrej, podpredseda NR SR (2019-05-16):
Otváram všeobecnú rozpravu. Do rozpravy som dostal jednu písomnú prihlášku od poslanca Stanislava Drobného. Ako prvý požiadal o slovo navrhovateľ, nech sa páči.
Galek, Karol, poslanec NR SR (2023-03-28):
Vážený pán predseda, vzhľadom na to, že som podal v rozprave pozmeňujúci návrh, dovoľujem si požiadať vyňať bod 1 spoločnej správy na osobitné hlasovanie. Ďakujem.
Zmajkovičová, Renáta, podpredsedníčka NR SR (2014-07-02):
Pán poslanec Mičovský.
Kollár, Boris, predseda NR SR (2023-06-14):
S ďalšou faktickou poznámkou vystúpi pán poslanec Mizík, nech sa páči.
Baránik, Alojz, poslanec NR SR (2022-12-06):
Ďakujem pekne. Tak ja sa obávam, že to, o čom pani kolegyňa hovorila, že pán generálny prokurátor, že zmenil postoj ohľadom tri šesť trojky v porovnaní s tým, ako sa vyjadroval na vypočutí, keď bol kandidátom, a ako to funguje dnes, že to nie je tak. S ľútosťou musím konštatovať, že sa domnievam, že on mal ten postoj jasný a už aj vtedy, akurát že klamal o tom, o tom, že čo je jeho skutočný postoj. A takto to jednoducho je. Alebo alternatívne, máme tu situáciu podobnú, ako keď bol špeciálnym prokurátorom iný prokurátor, ktorý bol zvolený za špeciálneho prokurátora veľkým počtom hlasov, tak ten zase možnože mal aj dobré úmysly úplne na začiatku, ale jednoducho ho potom ovládla mafia a stal sa spolupracovníkom. Možnože aj niečo takéto zistíme raz v budúcnosti, že ako to bolo. Ale tá tri šesť trojka je jednoducho nevysvetliteľná, tá zmena postoja nevy... nevysvetliteľná a ja neviem, pán generálny prokurátor, bude dobré podľa mňa, ak sa nebudete rozčuľovať, lebo takto isto sa rozčuľoval aj pán Kováčik tu v tomto parlamente, keď sa mu takéto veci vyčítali, a pozrite sa, ako skončil. Takže... (Prerušenie vystúpenia predsedajúcim.)
Pellegrini, Peter, predseda NR SR (2015-05-13):
Hlasujeme o bode 6 spoločnej správy. (Hlasovanie.) Prítomných 138 poslancov, za hlasovalo 77, proti bolo 56, zdržalo sa 5. Tento bod sme schválili.
Pellegrini, Peter, podpredseda NR SR (2020-07-23):
Inak by som mohol aj otvoriť schôdzu ako podpredseda Národnej rady, ale asi teda počkáme na pána predsedu.
Šudík, Tomáš, poslanec NR SR (2020-07-23):
Ďakujem za slovo. Pán Blanár, vy a vaše združenie nie je žiadna banda, ja s tým určite nesúhlasím, vy ste totiž niečo horšie, vy ste mafia. Sa vám čudujem, že po toľkých rokoch káuz, ktoré máte za sebou, vy verejnej tu niečo rozprávate o spravodlivosti a pravde? To nemáte v sebe ani štipku hanby? Tak toto už je fakt nonsens. A nehovorte, že OĽANO oklamalo ľudí. Jediný, kto oklamal ľudí, bol SMER. Sľubovali ste nám krajinu, v ktorej sa nám bude dobre žiť, ale totiž nepovedali ste pravdu, že ste sľubovali krajinu, v ktorej sa bude žiť dobre, ale vašim ľuďom. Ďakujem krásne.
Potocký, Milan, poslanec NR SR (2022-05-24):
Ďakujem za slovo. Pán poslanec Fico, vy ste si pomýlil, ako má vyzerať sociálny štát. Vy ste naučil ľudí dávať almužny. SMER a vy sa konkrétne správate ako nejaký feudál, ktorý naučil ľudí naťahovať ruku k štátu a či mu dá nejakú almužnu alebo nie. Spomínali ste obedy zadarmo, spomínali ste vlaky zadarmo. Vy ste ľuďom zobrali, otcom a rodinám hrdosť a dôstojnosť. Každý správny chlap a každá rodina si chce zarobiť na tie obedy, si chce dovoliť zaplatiť tie vlaky. To znamená, vy ste tu mali za tých dvanásť rokov vytvoriť taký štát, kde ľudia budú mať primerané pracovné mzdy, budú zarábať a si tieto veci dovolia. Nie sa správať ako feudáli, ktorí raz za čas vyrazia do regiónov a dajú ľuďom almužny. Potom ste ďalej hovoril, že vlastne zase rozprávate, že táto vláda kašle na dôchodcov a seniorov. Ja sa stretávam so seniormi. Seniori sú radi, že prichádzame s takýmto zákonom. Oni sú radi, že ich deti a ich vnúčatá budú mať viac peňazí. Oni sa z tohto návrhu zákona tešia. Ďalej ste spomínali samosprávy. Vy sám veľmi dobre viete, že aj tento zápas o tento zákon je politicky zneužitý a najmä zo strany starostov a primátorov, ktorí sú za vašu stranu SMER. A mnohí, a mohol by som tu začať menovať vašich starostov, ktorí sedia v týchto poslaneckých laviciach, aby sa správali hospodárnejšie vo svojich samosprávach, nepredávali verejné osvetlenie, nepredávali pozemky, budovy v centre mesta. Takisto keby si rekonštruovali tepelné hospodárstva, keby si riešili odpadové hospodárstva, tak by tie príjmy samospráv vyzerali oveľa lepšie a dnes by mali peniaze na vykrytie mnohých strát a problémov. Stále sa tu oháňate sociálnym dialógom. Slovenské rodiny sa dnes topia v mori problémov a zdvíhajú ruku a čakajú od štátu záchranné koleso a pomocnú ruku. A vy idete: Poďme sa ešte trošku baviť, poďme viesť sociálny dialóg. Ľudia potrebujú pomoc hneď a teraz. A toto nie je len terajšia pomoc, ktorú spochybňujete v tomto roku, ale je to systémové opatrenie, ktoré prinesie pomoc rodinám na ďalšie roky.
Laššáková, Jana, podpredsedníčka NR SR (2014-11-25):
Áno, dobre. Ďakujem. Pán poslanec Huba.
Šeliga, Juraj, podpredseda NR SR (2021-04-30):
Chcete reagovať? Nie. Ako ďalší, ešte nie, pán poslanec, podpredseda Blanár, ešte sú, sa prihlásili pred vami pán podpredseda vlády Sulík. Nech sa páči. Pán podpredseda Sulík, nech sa páči.
Blahová, Natália, poslankyňa NR SR (2020-02-20):
Pán Tomáš, nemachrujte. Nechceli ste schôdzu otvoriť, nechceli ste. Počúvame vašich kolegov v kuloároch, že sú sami prekvapení, že tu musia tvrdnúť už tretí deň, lebo pripravené to bolo tak, že schôdza sa neotvorí a rokovať sa nebude a vy si budete robiť kampaň na neotvorenej schôdzi. Máte už vytlačené bilbordy, na ktorých hovoríte, že opozícia vám zabránila rokovať v parlamente, ale vy ste strašne chceli ten trinásty dôchodok tým našim otcom a mamám schváliť? Máte už také bilbordy pripravené? Lebo toto bol váš plán. Aspoň si svojich vlastných poslancov držte na uzde, nech nerozprávajú v kuloároch vaše interné záležitosti, lebo toto bol plán, neotvoriť schôdzu a robiť si kampaň drzú a nejapnú na našich otcoch, na našich mamách a na mamách s kočiarmi. To bol váš plán a my z Demokratickej strany sme vás demaskovali, pretože vy ste vôbec nepočítali, že táto schôdza bude otvorená! A teraz sa dívate do zeme, lebo sa hanbíte, lebo ste demaskovaní a vaši kolegovia vás poprezrádzali. Vaši vlastní kolegovia. Viete? Tak ako dvanásť rokov predtým, ani dnes ste nemali v pláne tým starčekom, starenkám, tým mamám a otcom ten dôchodok dvihnúť. Nemali. Ani tým mamám s kočiarmi ste nemali v pláne dvihnúť materskú ani rodičák, ani prídavky na deti! Nič ste nemali v pláne, lebo vy ste sem prišli kradnúť! Vám nezáleží na Slovensku, vám nezáleží na ľuďoch, ktorí sa tu starajú a naozaj v pote tváre nosia dane vám, aby vy ste ich kradli! Na toto ste prišli vy sem do parlamentu, vy tam do vlády, aby ste rozkradli to, čo tu ťažko zarobené peniaze odvádzajú ľudia každý deň, a za to nemajú od tohoto štátu vôbec nič! Hanbite sa!
Pellegrini, Peter, predseda NR SR (2024-02-08):
Námietky majú panie poslankyne tie dve. Máme námietku, takže dáme hlasovať o námietke. Prezentujme sa a hlasujme o námietke pani poslankýň. (Hlasovanie.) Prítomných 132 poslancov, za 54, proti 78. Námietku sme neschválili.
P. Hrušovský, podpredseda NR SR: (2002-08-19):
zákon, ktorým sa mení a dopĺňa zákon o zdravotnom poistení, o financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov. Návrh prerokúvame ako tlač 1656. Dávam slovo teraz pani poslankyni Záborskej, podpredsedníčke výboru pre zdravotníctvo, aby informovala Národnú radu o výsledku prerokovania vráteného zákona vo výboroch ako aj o stanovisku a odporúčaní gestorského výboru.
Bugár, Béla, podpredseda NR SR (2017-04-06):
Pán poslanec Senko.
Bugár, Béla, podpredseda NR SR (2010-12-08):
Vážené pani poslankyne, vážení páni poslanci, podľa rokovacieho poriadku predseda Najvyššieho súdu žiada o možnosť vystúpiť v rozprave. A chcem sa opýtať, či je všeobecný súhlas na vystúpenie. (Nesúhlasná reakcia pléna.) Nie je všeobecný súhlas. Žiadam vás, aby sme sa prezentovali a hlasovali o tomto návrhu. (Hlasovanie.) Prítomných 33 poslancov. Takže pokračujeme ďalej. K vystúpeniu pána poslanca Madeja s faktickými poznámkami sa prihlásili štyria. Končím možnosť sa prihlásiť s faktickými poznámkami. Pani poslankyňa Laššáková.
Kažimír, Peter, podpredseda vlády a minister financií SR (2014-11-10):
Odpoviem na otázku pána poslanca Jofu. Z tohto pohľadu by som chcel povedať, že v podstate to kľúčové sa v podstate udialo v niekoľkých zdravotných zariadeniach, ktoré už sa prestali zadlžovať. A prestali sa zadlžovať na základe manažérskych rozhodnutí svojich manažérov, a to znamená, usporiadania dodávateľsko-odberateľských vzťahov, zníženia možno počtu lôžok a optimalizácie fungovania daného zariadenia. Z tohto pohľadu, samozrejme, plán akciových spoločností je tiež iba proste heslo, ktoré samo osebe, samé osebe nie je garanciou toho, že by sa prestalo zadlžovať zdravotníctvo ako také. Takže v priebehu posledných dvoch rokov došlo u niekoľkých chronických dlžníkov k náprave, to znamená, to je jasný recept, ako sa to dá. To, čo sa nedá, alebo to, čím sme na rezorte financií presviedčaní, že sa nedá, je Bratislava. To znamená bratislavská nemocnica v tej podobe, ako dneska existuje. A to je otázka, samozrejme, nie na mňa, pretože za to nezodpovedám, za riadenie zdravotníctva ako takého, za rozdiely zdravotníctva. Jedna z odpovedí, ktorá mala byť na mieste, je postavenie novej fakultnej nemocnice a zrušenie ďalších niekoľkých. Dneska ich máme v Bratislave asi štyri, a je to zjavná optimalizácia aj z pohľadu lôžok a zrejme cestou zníženia lôžok a z hľadiska toho, čo vám pán poslanec Novotný určite jasne pomenuje, čo je potrebné. Ja myslím, že odborníci na zdravotníctvo sa v tomto vedia dohodnúť. Rezort zdravotníctva nás presviedča, odborníci zdravotníctva nás presviedčajú o tom, že situácia v Bratislave bez zásadnej zmeny nie je možná, nie je možné ju zmeniť a dostať z čiernych čísiel. Prepáčte, že hovorím... (Prerušenie vystúpenia časomerom.)
T. Cabaj, podpredseda NR SR: (2009-06-17):
V rozprave vystúpi posledná prihlásená, pani poslankyňa Gibalová. Nech sa páči.
B. Bugár, podpredseda NR SR: (2003-09-10):
B. Hanzel, poslanec: Ja by som vás len chcel požiadať, či by sme nemohli hlasovať v poradí, lebo to spôsobuje určitý zmätok, že ideme odzadu.
Mora, Ján, poslanec NR SR (2018-05-28):
Martin, problematika potratov je naozaj smutná sama osebe a tento tvoj prejav bol taký naozaj depresívnejší teda v rámci otázky tej psychiky u ženy. A ja, priznám sa, osobne si naozaj neviem predstaviť, čo sa odohráva v hlave ženy. Dosť je to komplikované v rámci tela a v rámci hlavy je to každopádne ešte horšie, ale práve skrz týchto všetkých týchto vecí, ktoré tu dneska odzneli, som naozaj úprimne presvedčený, že takýto zákon je na Slovensku potrebný a tie ženy si zaslúžia viac ako potrat. Ďakujem.
Grendel, Gábor, podpredseda NR SR (2021-10-06):
Pán poslanec Čepček.
Kollár, Boris, predseda NR SR (2022-11-08):
Ďakujem. S faktickou poznámkou teraz pani poslankyňa Halgašová.
Pčolinský, Peter, podpredseda NR SR (2023-06-27):
Ďakujem. Na vaše vystúpenie nie je žiadna faktická poznámka. To bola ústna, čiže vyhlasujem rozpravu za skončenú. Pán navrhovateľ, chcete zaujať stanovisko ku kritickým vystúpeniam vášho kolegu Cmoreja?
Grendel, Gábor, podpredseda NR SR (2021-05-06):
Ako posledný ústne prihlásený ešte vystúpi v rozprave pán poslanec Vladimír Ledecký.
Kočiš, Eduard, poslanec NR SR (2020-04-22):
Ďakujem pekne za slovo, pán predsedajúci. Pán predseda Kollár, prijaté zákony v Národnej rade Slovenskej republiky aj s pomocou opozície boli prijaté najmä preto, že sú pre ľudí a boli spravené pre ľudí, preto sme ich v opozícii podporili. Toto však o programovom vyhlásení vlády nemôžem povedať, nakoľko mám s ním obrovský problém. Celý tento dokument, ktorý sa tu snažíte obhajovať, je zlý, nekomplexný a veľmi nepodarený. Čítal som si veľmi podrobne všetky programové vyhlásenia vlády od roku ´93, vlád od roku ´93 a nemôžem ho, ako vy tvrdíte, považovať za ten top program, ale by som ho radil medzi tie najmenej podarené. Sú v ňom samé neurčité veci, samé neurčité sľuby a okrem sociálnych vecí a vyhlásení v rámci skvalitňovania života rodín je to naozaj veľmi nepodarený 121-stranový, zle sa čítajúci komiks, ktorému okrem textu naozaj chýbajú už len ilustrácie. Ďakujem pekne.
Suja, Miroslav, poslanec NR SR (2021-05-27):
... takúto studenú sprchu dávate všetkým občanom Slovenskej republiky! Ste človek, ktorý vedie organizovanú...
Vaľová, Jana, poslankyňa NR SR (2015-05-13):
Ďakujem pekne. No ja si myslím, že tá debata úplne niekam odišla, ak my tu môžeme mať všetci obavy o nejakú starostku, o župana Banskej Bystrice, o neviem koho. Vážení, ale veď to sú úplne zlé príklady. Veď týchto ľudí volili občania v slobodných voľbách. Tak sa tu nemiešajme do školského zákona. Tak potom zmeňme zákon tak, že bude voliť parlament starostov a primátorov. Jednoducho občania si ich zvolili a daný starosta alebo daný primátor alebo župan sa správa tak, ako sa správa. To sú jednotlivé príklady. Lojzo, ja ti garantujem, že v Humennom nie ne moja sesternica ani žiadna moja rodina v žiadnej vedúcej funkcii. A pán Kotleba keď tak to chce, tak o štyri roky budú ho hodnotiť občania, ale nerozprávajme my teraz pri školskom zákone, že ideme meniť aj zákon, lebo nemôže byť starostka upratovačka. No koho si ľudia zvolili, tak to tak riadi obec, tak to riadi župu a tak to riadi mesto. A vôbec to nie je o straníckosti, je to úplne o osobách. to by som chcela povedať. Po druhé, riaditeľ školy musí byť manažér, veď manažuje financie, tak ako povedal pán Petrák, veď on zodpovedá za stravovanie, za školské jedálne, mesto, obec dofinancováva školy. Takže on musí mať aj manažérske schopnosti a stále ho volí tá školská rada. Ako mi hovorila kolegyňa Rošková, keď sa školská rada rozhodne, že riaditeľom školy bude rodič, tak ním bude rodič, ale ten starosta musí mať určité kompetencie a zodpovednosť, lebo je trestnoprávne zodpovedný za čerpanie rozpočtu celej obce. Je to veľmi zložité, čo rozprávame. A ďalšia vec, málotriedky. Samozrejme, sú niekde lazy a tak ďalej, kde by nám tak zanikli školy a tie deti nemajú možnosť ísť do iných škôl, ale rodič si tu môže dneska vybrať, však on môže zobrať to dieťa a môže ho odviesť do mesta. My to tak na rozdiel od Spojených štátov máme, pretože keďže chcelo KDH zavádzať autobusy, tak si povedzme, ako je to v Spojených štátoch, tam musíte chodiť do tej školy, kde bývate, tak vám tam môže chodiť autobus. Ale my dneska si môžeme školy vybrať. Tak nechajme zase tú voľnosť na tých rodičov. Veď my nikomu nič neprikazujeme, ale my nechávame voľnosť občanov voliť si starostov a primátorov a županov a voľnosť rodičov pri výbere, kam chcú dať svoje dieťa do školy.
S. Janiš, poslanec: (2009-05-20):
Úrad pre verejné obstarávanie, každý, kto obstaráva čo i len garáž, tak vie, že môže použiť len takú metódu, ktorú zdôvodní a ktorá je legálna zo zákona. Dodnes, dodnes ministerstvo nezdôvodnilo a nepredložilo všetky výpočty na to, aby mohlo použiť tú nástenkovú metódu obstarávania. Dodnes. Po druhé, uchádzač, víťazné konzorcium nedoložilo v súťažných podkladoch všetky dokumenty, ktoré súťažné podklady mali obsahovať. To je porušenie zákona. Ten uchádzač mal byť vylúčený a súťaž mala byť zrušená. Ak ministerstvo výstavby uzatvorilo inú zmluvu ako tá zmluva, ktorá súťažila, tak ani toto nie je porušenie zákona? To snáď nie, je neskutočné, akým spôsobom sa tu vykladá zákon o verejnom obstarávaní. A ešte jedna veta k úspechom ministerstva výstavby a regionálneho rozvoja. No o jednom úspechu, sú nespochybniteľné, máte pravdu, aj 0,3 % čerpania je nespochybniteľné a nespochybniteľný úspech ministerstva prerokovávame aj dnes tu, na tejto schôdzi. A k zatepľovaniu jedna maličká otázka. Na zatepľovanie ste použili peniaze, ktoré prišli za emisie, 71 mil. eur ste dali na zatepľovanie a ja sa pýtam, prečo nie 91 mil. eur, čo je reálna cena?
Hrušovský, Pavol, podpredseda NR SR (2011-07-12):
Pán poslanec Bublavý.
D. Jarjabek, poslanec: (2001-09-05):
Druhá moja poznámka bude súvisieť s vašou vetou, ktorú ste poznamenali, že dôchodcovia vedia, som si to tu napísal, že dôchodcovia vedia, aká je situácia v Sociálnej poisťovni a z tohto dôvodu by mali byť nejakým spôsobom lojálni k tomu, čo im tu predkladáte. No, vážený pán poslanec, dôchodcovia vôbec nemajú čo vedieť a vôbec sa nemusia zaujímať o to, aká je situácia v Sociálnej poisťovni. To je problém váš. To je problém váš a tento problém vy si musíte vyriešiť a potom si ich musí vyriešiť tá vládna garnitúra, ktorá príde po vás. Ale dôchodcovia predsa jednoducho musia mať jednu jedinú povinnosť, dôstojne žiť v tomto štáte za tie peniaze, ktoré vy ste im momentálne pridelili, táto vládna garnitúra za tieto tri roky. Preto hovorím o nešťastnej koalícii od začiatku do konca a vy ste stále jej súčasťou, pán poslanec Brocka, takže sa nevyviňujte a berte zodpovednosť za tieto tri roky. Je to nehorázne, čo ste povedali. Ďakujem za pozornosť.
I. Gašparovič, poslanec: (2002-05-30):
Ja vôbec nechcem reagovať negatívne na predložený tento návrh, ale ma zaráža váš postoj, keď poviete, že ak poslanec nehlasuje za ústavný zákon, tak je to niečo strašné. Nie v zákonoch, ale v ľuďoch, ktorí zákony majú plniť, a to sme aj my, v tom je problém na Slovensku. Niet nepokrytého, by som povedal, jedného miesta zákonmi. Ale tieto zákony sa neplnia, tak ako sa vyžadujú. Sú tu kontrolné orgány. Tento zákon, ktorý platí dodnes, by sa dal jednoznačne aplikovať na všetko. A dalo by sa ním postihnúť všetko to, čo je negatívne, ale aktivita tých, ktorí ho majú napĺňať, a tých, ktorí ho majú kontrolovať, tá je minimálna. V tomto je problém v tomto štáte. A ja si myslím aj dnes, že tento zákon je dostačujúci. Ale opäť hovorím, nie som proti tej norme, ak sa niektoré pozmeňujúce návrhy uplatnia. Môžeme zaň hlasovať, ale tiež som v pochybnostiach, či je takto prijateľný na poslednú dobu. Pán poslanec, Ústavný súd niekoľko zákonov v Národnej rade zrušil, resp. nariadil úpravu niektorých právnych noriem, za ktoré ste hlasovali aj vy. To znamená, že ste konali mimo čl. 73 Ústavy Slovenskej republiky, že ste mandát nevykonávali osobne podľa svojho svedomia a presvedčenia a že ste neboli viazaný príkazmi? V tomto je... (Zvuk časomiery.)
Ďuriš Nicholsonová, Lucia, podpredsedníčka NR SR (2017-06-15):
Ďakujeme pekne. Otváram teraz možnosť prihlásiť sa do rozpravy ústne. (Reakcia z pléna.) Nebola ústne, bola ako prvá ale v písomnej časti rozpravy, pretože písomne sa neprihlásil nikto, takže máte možnosť, kolegyne, kolegovia, prihlásiť sa ústne. Končím možnosť prihlásiť sa rozpravy. Neprihlásil sa nikto. Záverečné slovo, pani navrhovateľka? Nie, nie je tomu tak. Pani spravodajkyňa, chcete niečo dodať k rozprave? Nie, nie je tomu tak. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti, tzv. Exekučný poriadok, a o zmene a doplnení ďalších zákonov v znení neskorších predpisov. Návrh zákona má parlamentnú tlač 579, návrh na jeho pridelenie na prerokovanie výborom je v rozhodnutí pod číslom 597. Dávam slovo pánovi poslancovi Petrovi Pčolinskému, aby predmetný návrh zákona uviedol, nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov , tlač 579.)
Glváč, Martin, podpredseda NR SR (2017-09-11):
Pani poslankyňa Jurinová.
Hrnčiar, Andrej, podpredseda NR SR (2017-06-21):
Pán poslanec Fecko.